ஆனால் மதுரை, ஈரோடு போன்ற இடங்களில் வாசகர்கள் அந்த அளவுக்குத் தேர்ச்சி பெற்றவர்களாகத் தெரியவில்லை. நேரடியாக வந்து கண்ணில் படும் முதல் சில கடைகளில் பார்ப்பதை வாங்கிவிட்டு உடனடியாக வெளியேறிவிடுகிறார்கள். இதனால் பல சிறு பதிப்பாளர்கள், அல்லது கண்காட்சி வளாகத்தில் இடைப்பட்ட பகுதியில் (ஆரம்பத்தில் அல்லாமல்) மாட்டிக்கொள்பவர்கள் நிலை திண்டாட்டமாகிவிடுகிறது. வாசகர்களுக்கும் இதனால் பாதிப்புதான். நல்ல பல புத்தகங்கள் அவர்களது பார்வைக்கே படாமல் போய்விடுகின்றன.